Document ID: 32007R0877

UREDBA KOMISIJE (ES) št. 877/2007
z dne 24. julija 2007
o spremembi Uredbe (ES) št. 2246/2002 o pristojbinah, ki jih je treba plačati Uradu za usklajevanje na notranjem trgu (znamke in modeli) po pristopu Evropske skupnosti k Ženevskemu aktu Haaškega sporazuma o mednarodni registraciji modelov
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 6/2002 z dne 12. decembra 2001 o modelih Skupnosti (1) in zlasti člena 107(2) Uredbe,
ob upoštevanju naslednjega:
(1)
Po pristopu Evropske skupnosti k Ženevskemu aktu Haaškega sporazuma o mednarodni registraciji modelov, sprejetem 2. julija 1999 (v nadaljnjem besedilu „Ženevski akt“), odobrenem s Sklepom Sveta 2006/954/ES (2) in z njim povezanimi spremembami Uredbe (ES) št. 6/2002, je treba sprejeti določene izvedbene ukrepe o pristojbinah, ki jih je treba plačati Mednarodnemu uradu Svetovne organizacije za intelektualno lastnino.
(2)
Člen 106c Uredbe (ES) št. 6/2002 določa, da se predpisane pristojbine za imenovanje iz člena 7(1) Ženevskega akta nadomestijo s posamično pristojbino za imenovanje.
(3)
Znesek navedene pristojbine je določen v Izjavi o sistemu pristojbin za posamično imenovanje, priloženi Sklepu 2006/954/ES, v skladu s členom 7(2) Ženevskega akta.
(4)
Da bi zagotovili potrebno prožnost in olajšali plačilo pristojbin, je primerno, da se uskladijo načini plačila pristojbin za modele z načini plačila pristojbin za blagovne znamke, določene v Uredbi Komisije (ES) št. 2869/95 z dne 13. decembra 1995 o pristojbinah, ki se plačujejo Uradu za harmonizacijo notranjega trga (blagovne znamke in modeli) (3) z ukinitvijo gotovine in čekov kot plačilnih sredstev.
(5)
Zato je treba ustrezno spremeniti Uredbo Komisije (ES) št. 2246/2002 z dne 16. decembra 2002 o pristojbinah, ki jih je treba plačati Uradu za usklajevanje na notranjem trgu (znamke in modeli) za registracijo modelov Skupnosti (4).
(6)
Ukrepi, predvideni s to uredbo, so v skladu z mnenjem Odbora za pristojbine, izvršilne predpise ter postopke odbora za pritožbe Urada za usklajevanje na notranjem trgu (znamke in modeli) -
SPREJELA NASLEDNJO UREDBO:
Člen 1
Uredba (ES) št. 2246/2002 se spremeni:
1.
Točki (a) in (b) člena 1 se nadomestita z naslednjim:
„1.
pristojbin, ki jih je treba plačati:
(a)
Uradu za usklajevanje na notranjem trgu (znamke in modeli) (v nadaljnjem besedilu ‚Urad‘) na podlagi Uredbe (ES) št. 6/2002 in Uredbe (ES) št. 2245/2002;
(b)
Mednarodnemu uradu Svetovne organizacije za intelektualno lastnino na podlagi Ženevskega akta Haaškega sporazuma o mednarodni registraciji modelov, sprejetega 2. julija 1999 (v nadaljnjem besedilu „Ženevski akt“), odobrenega s Sklepom Sveta 2006/954/ES (5);
2.
stroškov, ki jih določi predsednik Urada.
2.
Člen 2 se nadomesti z naslednjim:
„Člen 2
Pristojbine
1. Pristojbine, ki jih je treba plačati Uradu na podlagi Uredbe (ES) št. 6/2002 in Uredbe (ES) št. 2245/2002, so določene v Prilogi k tej uredbi.
2. Posamične pristojbine za imenovanje, ki se plačajo Mednarodnemu uradu na podlagi člena 7(2) Ženevskega akta v povezavi s členom 106c Uredbe (ES) št. 6/2002 in členom 13(1) navedene uredbe in členom 22(2)(a) Uredbe (ES) št. 2245/2002, so določene v Prilogi k tej uredbi.“
3.
V členu 5 se odstavek 1 nadomesti z naslednjim:
„1. Pristojbine in stroški, ki se jih dolguje Uradu, se plačajo v eurih s plačilom ali nakazilom na bančni račun Urada.“
4.
Člen 7 se spremeni:
(a)
odstavek 1 se nadomesti z naslednjim:
„1. Datum, ki se šteje kot datum katerega koli plačila Uradu, je datum dejanskega knjiženja v dobro na bančnem računu Urada.“;
(b)
točka (a) odstavka 3 se nadomesti z naslednjim:
„(a)
pravočasno dal bančni ustanovi nalog za nakazilo zneska plačila v državi članici v roku, v katerem naj bi bilo izvedeno plačilo in“.
5.
Priloga se spremeni:
(a)
v preglednico se vstavi točka 1a:
„1a.
Posamične pristojbine za imenovanje za mednarodno registracijo (člen 106c Uredbe (ES) št. 6/2002; člen 7(2) Ženevskega akta - (za vsak model))
62“
(b)
v preglednico se vstavi točka 11a:
„11a.
Posamična pristojbina za obnovo mednarodne registracije (člen 13(1) in člen 106c Uredbe (ES) št. 6/2002; člen 22(2)(a) Uredbe (ES) št. 2245/2002 določa za vsak model):
(a)
za prvo obdobje obnovitve - (za vsak model)
31
(b)
za drugo obdobje obnovitve - (za vsak model)
31
(c)
za tretje obdobje obnovitve - (za vsak model)
31
(d)
za četrto obdobje obnovitve - (za vsak model)
31“
Člen 2
Ta uredba začne veljati na dan, ko začne Ženevski akt Haaškega sporazuma o mednarodni registraciji modelov veljati za Evropsko skupnost. Datum začetka veljavnosti te uredbe se objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. julija 2007

Labels: 13
7
2
15